
Biroul Permanent

al

Camerei  Deputaţilor

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr. 14/2006 privind instituirea unui contingent tarifar la importul in România a unor sortimente de carne de pasare originare din Uniunea Europeana, cu care comisiile au fost sesizate în fond, în procedură de urgenţă, cu adresa Biroului Permanent nr.  PL-X 233 din 5 aprilie 2006.
	PREŞEDINTE,

Mihai Nicolae Tănăsescu
	PREŞEDINTE,

Dan Ioan Popescu

RAPORT COMUN

asupra proiectului de Lege pentru aprobarea Ordonanţei de urgenţă

a Guvernului nr. 14/2006 privind instituirea unui contingent tarifar 

la importul in România a unor sortimente de

carne de pasare originare din Uniunea Europeana

Cu adresa nr. PL-X 233 din 5 aprilie 2006, Biroul Permanent conform art.95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru industrii şi servicii cu proiectul de Lege pentru aprobarea Ordonanţei de urgenţă a Guvernului nr. 14/2006 privind instituirea unui contingent tarifar la importul in România a unor sortimente de carne de pasare originare din Uniunea Europeana .

La întocmirea raportului s-a avut în vedere avizul favorabil al Consiliului Legislativ .

Prezentul proiect de Lege are ca obiect de reglementare instituirea unui contingent tarifar la importul in România a unor sortimente de carne de pasare originare din Uniunea Europeana. Datorita scăderii consumului de carne de pasare urmare depistării virusului gripei aviare, a fost majorata temporar taxa vamala la importul unor sortimente de carne de pasare de la 45 % la 70 %, pe o perioada de 6 luni. România a consultat Comisia Europeana pentru aceasta măsura si a primit acordul cu condiţia menţinerii fluxurilor comerciale tradiţionale cu taxa vamala in vigoare (de 45%) la importul din Uniunea Europeana. Astfel, s-a convenit deschiderea unui contingent tarifar de import de 6000 tone, cu taxa vamala de 45%, suplimentar contingentului de 9000 tone cu exceptare de la plata taxelor vamale, conform Legii nr.220/2005 privind ratificarea Protocolului adiţional la Acordul European de asociere.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Agriculturii, Pădurilor şi Dezvoltării Rurale,  domnul secretar de stat Dănuţ Apetrei şi domnul director general Dinu Toma.

La şedinţele Comisiei pentru industrii şi servicii din data de 19.04.2006 şi 27.04.2006 au participat  21 deputaţi, din totalul de 23 membri, iar la cea a Comisiei pentru buget, finanţe şi bănci din data de 26.04.2006 au participat 21 deputaţi din totalul de 26 membri.

Raportul comun al comisiilor a fost adoptat cu majoritate de voturi.

Proiectul de Lege a fost adoptat de Senat în şedinţa din data de 30 martie 2006.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .
In urma dezbaterii proiectului de Lege pentru aprobarea Ordonanţei de urgenţă a Guvernului nr. 14/2006 privind instituirea unui contingent tarifar la importul in România a unor sortimente de carne de pasăre originare din Uniunea Europeană, cele două comisii propun supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.

	PREŞEDINTE,

Mihai Nicolae Tănăsescu
	PREŞEDINTE,

Dan Ioan Popescu

	SECRETAR,

Radu Cătălin Drăguş                                                 
	SECRETAR,

Aurelia Vasile


Expert parlamentar:

Gica Roşu
Consilier parlamentar:

Carmela Negulescu

